MUNICIPIUL CRAIOVA

CONSILIUL LOCAL AL MUNICIPIULUI CRAIOVA   

          HOTĂRÂREA NR. 2
privind acoperirea definitivă a deficitului secţiunii de dezvoltare din excedentul bugetului local al municipiului Craiova, pe anul 2014

Consiliul Local al Municipiului Craiova, întrunit în şedinţa extraordinară din data de 09.01.2015;

 Având în vedere raportul nr.1701/2015 întocmit de Direcţia Economico - Financiară prin care se propune acoperirea definitivă a deficitului secţiunii de dezvoltare din excedentul bugetului local al municipiului Craiova, pe anul 2014 şi rapoartele comisiilor de specialitate ale Consiliului Local al Municipiului Craiova nr.7 şi 9/2015; 

 În conformitate cu prevederile cap.V, art.5.13.3(1) din Normele Metodologice privind încheierea exerciţiului bugetar al anului 2014, aprobate prin Ordinul Ministerului Finanţelor Publice nr.1780/2014;

 În temeiul art.36 alin. 2, lit b coroborat cu alin. 4, lit. a şi art.45, alin. 2, lit. a, art. 61, alin. 2 şi art.115, alin.1, lit. b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă acoperirea definitivă, din excedentul bugetului local al municipiului Craiova, a deficitului secţiunii de dezvoltare, în sumă de 11.800.344,24 lei.
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Economico - Financiară vor aduce la îndeplinire prevederile prezentei hotărâri.

